19 መስከረም 2020 ምንጪ ስእሊ, FBC/Facebook ዋና ዳይሬክተር ኮርፖሬሽን ኢንጅነሪንግን ሓጺነ መጺንን (ሜቴክ) ዝነበረ ሜጀር ጀነራል ክንፈ ዳኘው ብብልሽውና ተጠርጢሩ ብ13 ሕዳር 2018 ዓ.ም [ኣቆጻጽራ ኤውሮጳ] ኣብ ቀይዲ ከም ዝውዓለ ይፍለጥ። ኣብቲ እዋን፡ ዓቃቢ ሕጊ ፌደራል ብብልሽውና ዝተጠርጠሩ 27 ሰራሕተኛታት ብገበናት ግህሰት ሰብኣዊ መሰላትን ብልሽውናን ከኣ 63 ጥርጡራት እቲ ኮርፖሬሽንን ካልኦትን ኣብ ቀይዲ ከም ዘውዓለ ገሊጹ ነይሩ። ሜጀር ጀነራል ክንፈ ዳኘው ቀዳማይ ሚኒስተር ኣብዪ ኣሕመድ ናብ ስልጣን ምስ መጽአ ኣብ ሚያዚያ 2018 ብወለንትኡ'ዩ ካብ መዝነቱ ለቒቑ። እቲ ጥርጡር ብ15 ሕዳር 2018 ዓ.ም ንፈለማ እዋን ናብ ቤት ፍርዲ ክቐርብ እንከሎ ዳይሬክተር ኮርፖሬሽን ቴሌኮምዩኒኬሺን ኢትዮጵያ ነበር (ኢትዮ ቴሌኮም) ሓው ጀኔራል ኢሳይያስ ዳኘውን'ውን ብሓበር ቀሪቡ እዩ። ሜጀር ጀነራል ክንፈ ዳኘው ኣብ ቀይዲ ውዒሉ ካብ ዝእሰር ኣስታት ክልተ ዓመት ገይሩ'ሎ። እቲ መስርሕ ፍርዲ ኣብ ምንታይ ይርከብ?
